Larvene lever først og fremst på lerk (), men kan også forekomme på andre bartrær. Arten kan ha bestandsutbrudd og gjøre noe skade, først og fremst på lerk, men også på sembrafuru (), furu og gran (). De voksne viklerne flyr i juli-september, om kvelden. Eggene legges på årsskuddene til vertstreet, der de overvintrer før de klekkes. Masseforekomster kan skje omtrent hvert tiende år, da kan arten gjøre betydelig skade ved å beite ned nålene på trærne, for store trær betyr dette vanligvis bare en liten reduksjon i vekstfarten, men på unge trær kan toppskuddene ødelegges slik at trærne får varig skade. I Norge er skader bare påvist i fjellskog (over 500 meter over havet) i Hedmark og Oppland, sist i 1968/69.